MLDataScientist/Wikipedia-uzbek-2024-05-01 huggingface dataset:
Ardin

Ardin (arab. ạrdyn, MPA/a r d i ː n /) — Gʻarbiy Afrikada keng tarqalgan cholgʻu asbobi — arfa. Mavritaniyalik griot ijrochilarining sevimli cholgʻusi . Tuareg ayollari orasida ham ancha mashhur.

U 11-14 torga ega boʻlib, ular chalinganida tomoshabinlarga qaratiladi (koradan farqli oʻlaroq). Ardin arfaning ramasi vazifasini bajaruvchi uzun yogʻoch va kadidan (kalabas) yasaladi. Kalabashning odatdagi diametri 40 sm, rama uzunligi 1 m boʻladi. Kalabas ustiga qoʻy terisi tortiladi. Torlar ramaga oʻrnatilgan qoziqlarga bogʻlanadi, korpusida esa yogʻochdan egib yasalgan ostonacha tutadi.

Tarixiy jihatdan, ushbu cholgʻu asbobi Misr arfasining takomillashgan namunasi boʻlib, nomaʼlum bir vaqtda unga qoziqlar oʻrnatilgan. Kora va ardin cholgʻulari oʻrtasida bogʻliqlik mavjud; ikkala cholgʻu asbobida ham asosan ayollar oʻynaydi va koʻpincha joʻrlikda chalinadi. Bundan tashqari, ardin kora cholgʻusining ayrim tuzilmaviy xususiyatlarini oʻzlashtirgan. Ardinda musiqa chalayotganda, ikki qoʻlda ham bir qoʻlda ham chalish mumkin. Bir qoʻl bilan chalganda ikkinchi qoʻl bilan goʻyo nogʻora chalgandek korpusiga urib turiladi. Ardin, shuningdek, ayollar qoʻshigʻiga joʻr boʻladi. Odatda pentatonik usulda sozlanadi.

Mashhur Ardin ijrochilari:Dimi Mint Abba, Nura Mint Seymali va Maluma Mint Al Maidalardir.

Manbalar

Adabiyotlar

Havolalar
Kovbell

Kovbell ( — sigir qoʻngʻirogʻi) — tilchasiz qoʻngʻiroq koʻrinishidagi afro-kuba zarbli musiqa asbobi.

Kovbell oddiygina old yuzi ochiq boʻlgan toʻrtburchak metall prizmadir. Koʻpincha u toʻrtburchaklar yoki romb shaklidagi asos bilan yasaladi. U hatto boy aranjirovkalarda ham keskin, shiddatli, yaxshi oʻqiladigan, juda qisqa zarb va pasayishli ovozga ega. Kovbelldan foydalanish Lotin-Amerika raqs janrlarining ajralmas elementidir; baʼzan hammabop musiqa va rok musiqasida ham qoʻllaniladi.

Senserro 
Lotin Amerikasi musiqasida asbob senserro (, soʻzma-soʻz — „botalo“, „qoʻngʻiroqcha“) yoki kampana (, „qoʻngʻiroq“) deb ataladi.

Lotin Amerikasi musiqasida senserroning paydo boʻlishi Kongo diniy ibodatlarining ekon marosim qoʻngʻiroqlari bilan bogʻliq. Kubaning dunyoviy musiqasida senserrodan birinchi boʻlib Arsenio Rodriges foydalangan deb hisoblanadi.

Lotin Amerikasi ansambllarida senserrodan bongochilar va timbalero barabanchilari (montuno naqorati kuylanganda) foydalanadilar. Birinchi holda, musiqachi barmoqlari bilan tovushning toʻyinganligi va kuchini sozlab, senserroni kaftida ushlab turadi va qoʻngʻiroqqa yogʻoch tayoqcha bilan zarb beradi. Ikkinchi holda, bir yoki bir nechta senserrolar bir juft timballar bilan birga ustunga oʻrnatiladi.

Kovbell zamonaviy musiqada 
Kovbell oʻz nomini toʻliq oqlagan holda, toʻgʻridan-toʻgʻri choʻponlar sigirlarning boʻyniga osilgan qoʻngʻiroqdan kelib chiqqan. Musiqaga kirib kelishi bilan, kovbellning koʻrinishi oʻzgarib, tovushni hosil qiluvchi tilcha olib tashlandi, endi tayoqchalar bilan zarb berish orqali tovush chiqariladi. Kovbell uning oʻlchamiga va devor qalinligiga qarab belgilangan ovoz balandligiga ega, shuning uchun partiyani turfa xil qilish uchun turli balandlikdagi bir nechta kovbellar ishlatiladi. Qoʻlda ushlab turib chalish uchun qulay boʻlgan kovbellar va tutqich oʻrniga ustunga oʻrnatiladigan mahkamlagichli kovbellar mavjud. Zarbli toʻplamni chalishda ustundagi kovbelldan foydalanish mumkin. Baʼzi kovbellar yoqimsiz ohanglarni yoʻq qilish uchun zarb qovurgʻasiga parchinlangan plastik dempfer bilan birga ishlab chiqiladi, ammo bunday dempferlarning parchinlari koʻpincha uzoq vaqt foydalanish bilan boʻshashadi va dempferlarning oʻzi qoʻshimcha shovqin manbai boʻlib qoladi.

Kovbellni yozishda uning ovozining yoʻnalishini hisobga olish kerak. Ushbu asbobning dinamik diapazoni juda keng boʻlishi mumkin, ammo piano kamdan-kam hollarda kovbellda chalinadi va uning ovozining oʻziga xosligi shundaki, ansamblni kovbella yordamida yozishda asosiy muammo — uning barcha mikrofonlarga istisnosiz „oʻrmalab kirishi“ hisoblanadi.

Manbalar

Adabiyotlar 
 
 
 
Idiofonlar
Lotin Amerikasi musiqa asboblari
Zarbli cholg'u asboblari
Lugovo-sharqiy Marilar

Lugovo-sharqiy Marilar — bu mos ravishda tog‘li Mari va shimoliy-g‘arbiy Mari tillarida gaplashuvchi tog‘li va shimoli-g‘arbiy Marilardan farqli o‘laroq, o‘ziga xos mintaqaviy xususiyatlarga ega bo‘lgan yagona lugovo-sharqiy Mari tilida so‘zlashadigan, tarixan shakllangan lugovo va sharqiy Mari etnik guruhlarini o‘z ichiga olgan marilar etnik guruhining umumlashtirilgan nomidir.

Lugovo-Sharqiy Marilar Mari xalqining ko‘p qismini tashkil qiladi. Bu raqam, baʼzi maʼlumotlarga ko‘ra, 700 mingdan ortiq Marilardan taxminan 580 mingga yaqin kishidir.

2002-yildagi Butunrossiya aholini ro‘yxatga olish maʼlumotlariga ko‘ra, Rossiyadagi 604,298 marilardan 56,119 kishi (shu jumladan, Mariy Elda 52,696) (yoki ularning 9 foizi) o‘zlarini Lugovo-sharqiy Marilar deb bilishgan, ulardan „Lugovolik Marilar“ (oliyk Mariy) — 52 410 kishi, aslida „Lugovo-sharqiy Marilar“ sifatida — 3333 kishi, „Sharqiy Marilar“ (Sharqiy (Ural) Marilar) sifatida — 255 kishini tashkil qiladi. Va bu o‘zlarini xalqning yagona nomi — „Marilar“ deb atovchi mustahkam anʼana (sodiqlik) deganidir.

Yana qarang 
 Lugovo Marilari
 Sharqiy Marilar

Manbalar

Adabiyotlar 
 Марийцы луговые // Энциклопедия Республики Марий Эл / Отв. ред. Н. И. Сараева. — Йошкар-Ола, 2009. — С. 522—523. — 872 с. — 3505 экз. — ISBN 978-5-94950-049-1.
Mari etnik guruhlar
Apxyartsa

Apxyartsa yoki apxiartsa () — torli kamonli cholgʻu asbobi. Abxazlarning asosiy xalq musiqa asboblaridan biridir.

Apxyartsa — keng boʻlmagan urchuqsimon ikki torli asbob. Bosh qismi, uzun dastagi va qorni bir xil daraxtdan yasaladi. Archadan yasalgan qorni chuqurcha shaklida, tubi boʻrtmali, tekis. Dekasida rezonator tirqishlari oʻyilgan. Qornining orqa tomonida boʻyniga oʻtish joyida, gʻilofdagi kabi tirqishcha boʻlib, unga kamoncha tushirilgan. Torlari chandirdan yasalgan, ular asbobning pastki qismida yogʻoch taxtacha shaklidagi tutqichga bogʻlanadi. Torlar tagligi baland, egik shaklda. Kamonchasi toʻgʻri shaklda, tashqi tomondan yoyga oʻxshaydi. Kamoncha tolalari ot yollaridan yasaladi. Cholgʻu asbobini chalishni boshlashdan avval tananing orqa qismiga biriktirilgan yollarga qatron surtiladi. Sozanda apxyartsani oʻtirib, quyiga egik shaklda tutgan holda, qornining oxirini tizzalar orasida ushlab turgan holatda chaladi.

Marosim madaniyati 
Apxyartsalar joʻrligida asosan tarixiy-qahramonlik qoʻshiqlari kuylangan. Ilgarilari har bir boʻlinmada oʻz apxyartsachilari boʻlgan. Ular jangchilarning oldida safda turishgan. „Apxyartsa“ nomi kelib chiqishiga koʻra, abxaz xalqining jangovar hayoti bilan bevosita bogʻliq boʻlib, „apxyartsaga“ soʻzidan kelib chiqqan. Bu soʻz „oldinga borishga undaydigan narsa“ degan maʼnoni anglatadi. Abxazlar apxyartsa joʻrligida qoʻshiq aytishdan davolash vositasi sifatida ham foydalanishadi.

Adabiyotlar 
Xashba I. M. Abxaz xalq cholgʻu asboblari Ikkinchi nashr Suxumi: „Alashara“, 1979 240 b. 1500 tiraj.

Gunba Esma Zakanovna ABXAZ XALQ TOʻLLARI VA UNING TOʻY MOSIMIDAGI VAZIFALARI // Tarixiy, falsafiy, siyosiy-huquqiy fanlar, madaniyatshunoslik va sanʼatshunoslik. Nazariya va amaliyot masalalari Tambov: Diplom, 2015. No 2 (52): 2 soat ichida. Ch. IC 70-73. ISSN 1997-292X

Yana qarang 
Achamgur
Pages with unreviewed translations
Etna nimfa

Etna () — qadimgi yunon mifologiyasidagi personaj. Zevs sevgan Sitsiliyalik nimfa. Uni yer yutib yubordi, lekin keyin yerdan Palik egizaklari chiqib keldi. Afsona Esxilning "Etniyaliklar " tragediyasida (fr.6, 281a Radt) bayon qilingan.

Boshqa mualliflar buni Talia (Falia) deb atashadi. Tarixchi Silen (Vizantiyalik Stivenning havolasi) fikriga koʻra, Paliklarning otasi Gefest yoki u bilan birxillashtirilgan mahalliy maʼbud Adrandir.

Taliya ham Etna bilan birxillashtirilgan Gefestning qizi. Boshqa bir afsonaga koʻra, Taliya — nimfa, Dafnisning sevgilisi (boshqalarning fikriga koʻra, Dafnisning sevgilisi nomi Pimpleida boʻlgan).

Yupiterning yo‘ldoshlaridan biri Etna nomi bilan atalgan.

Manbalar 

Yunon mifologiyasi
Nymphs
 qadimgi yunon mifologiyasida Sitsiliya
Balafon

Balafon — zarbli musiqiy cholgʻu asbobi, idiofon. Mozambik, Angola, Benin, Gabon, Gambiya, Kongo Respublikasi, Kamerun, Malavi, Mali, Senegal, Chad va Madagaskar singari koʻplab Afrika mamlakatlariga xos.

Bu ksilofon tipidagi musiqa asbobi boʻlib, marimbaning bir turi hisoblanib, asosan quritilgan qovoqdan tayyorlangan rezonatorlarga ega
Cholgʻu asbobi shea yogʻochidan yoki boshqa qattiq navli yogʻochlardan yasalgan 15 tadan 22 tagacha boʻlgan toʻgʻriburchakli taxtachalardan iborat. Taxtachalarga ishlov berishdan avval, tabiiy sharoitda hamda olovda quritiladi, ularni sozlash paytida kerakli tovush jaranlamaguncha randalanadi. Taxtachalar ostiga boʻyindan chiquvchi qovoqli rezonatorlar joylanadi. Ular koʻpincha mayda toshlar yoki quritilgan urugʻlar bilan toʻldiriladi, natijada ancha shovqinli tovush paydo boʻladi. Balafon qismlari charm tasmalar bilan oʻzaro bogʻlanadi.

Shunga oʻxshash boshqa cholgʻu asboblar singari balafon ham maxsus tayoqchalar yordamida chalinadi. U sayr qilib yuruvchi griot sanʼatkorlar tomonidan ham yakka cholgʻu sifatida, ham qoʻshiq kuylashda joʻr qilishda qoʻllaniladi. Balafondan, shuningdek, aloqa vositasi sifatida foydalaniladi." . . . balafon notalari shunchaki notalar emas, balki butun bir musiqiy tildir. Har bir notaning oʻziga xos maʼnosi bor. Masalan, ertalab odam uygʻongach balafonda kuy chalsa, qoʻshnisi unga sut keltiradi… Yoki balafon vositasida qoʻshni qishloqqa salom yetkazish mumkin. Men notalarni va baʼzi iboralarni osongina oʻrgandim va biz muloqot qila oldik — degan edi Xuan Garsiya-Herreros loyiha uchun intervyuda. Gvineyada yashovchi susular orasida balafonni chalish bilan bogʻliq anʼanalar, shuningdek, Burkina-Faso, Kot-d’Ivuar va Malida yashovchi senufolar orasida balafonni chalish bilan bogʻliq anʼanalar YuNESKO tomidan Insoniyatning nomoddiy madaniy merosi roʻyxatiga kiritilgan.

Manbalar

Havolalar 

 
 perkussiya musiqa asboblari
 Idiofonlar
Afrika musiqa asboblari
Holda

Holda ( — iltifotli, doʻstona, rahmdil) — german qishloq xoʻjaligi va ayollar hunarmandchiligi homiysi. Skandinaviya Huldrasiga yaqin. Yakob Grimm uni german maʼbudasi deb hisoblagan. Shu bilan birga, u koʻplab yosh qiz, kampir, yigiruvchi, qishki boʻronlar bekasi, Yovvoyi ovning yoʻlboshchisi timsollarida odamlar oldida paydo boʻladi.

Onomastika 
 („iltifotli, doʻstona, rahmdil“), oʻrta oliy nemischada hulde, qadimgi oliy nemischada huldī („doʻstona“). Dan tili va shvedchada huld („halol, iltifotli“), islandcha hollur („vafodor, sadoqatli“), oʻrta inglizcha hold, holde, eski inglizcha hold („mehribon, doʻstona, xushmuomala, xayrixoh, vafodor, sadoqatli, yoqimli, ulugʻvor“), proto-german tilidan hulþaz („mehribon, xushmuomala, sodiq“), proto-hind-yevropa tilidan *kel- („egilish, qayirish, bukish“) bilan tengdosh.

Xuldana nomi milodiy 197-235 yillardagi beshta lotin hujjatlarida uchraydi: uchtasi Yuqori Reynda (Corpus Inscriptionum Latinarum XIII 8611, 8723, 8661), bittasi Myunstereyfelda (CIL XIII, 7944) va yana biri Bitgumda (CIL XIII, 8830). Bu nomni talqin qilishga koʻp urinishlar qilingan.

Yana qarang 
 Huldra
 Perchta

Manbalar 

German mifologiyasida afsonaviy mavjudotlar
German mifologiyasi
Churrosli shokolad

Churrosli shokolad ispan oshxonasidagi desert taom va Ispaniyada anʼanaviy nonushta yoki kamdan-kam hollarda, tushdan keyingi gazak hisoblanadi. Ayniqsa, qishki davrda mashhur. Ispaniyada churrosli shokoladga buyurtma berganda ular makkajoʻxori unidan tayyorlangan kichik bir piyola quyuq issiq shokolad va, odatda mamlakat shimolida issiq va janubda sovutilgan, koʻpincha sepish uchun shakar bilan 6-8 dona yangi churros tortiladi. Churros qoʻl bilan olinadi va shokoladga botirilib isteʼmol qilinadi va qolgan va sovugan shokolad ichimlik sifatida ichiladi.

Arzon churroslar Madridda 19-asrning boshlarida sayohat yarmarkalari tufayli mashhur nonushta boʻlgan. Churroslarni shokoladga botirish odati qanday paydo boʻlganligi aniq maʼlum emas. Churroslar tayyorlanadigan klassik joy churreriya deb ataladi. Barlar, qahvaxonalar va kafelar ham churrosli shokoladni taklif qilishadi. Madriddagi eng mashhur churrosli shokolad San Xines shokolateriyasi. Ispanlar odatda churreriyaga guruh boʻlib, muloqot qilish uchun boradilar. Ispaniyalik siyosatchilar saylovchilar bilan uchrashuvlarni shokolad va churros bilan oʻtkazishadi. Churreriyalar juda erta ochiladi: avvallari, ertalab soat 5 yoki 6 da ularning mijozlari smenadan oldin nonushta qilish uchun kelgan ishchilar boʻlgan, endi esa churreriyalarda juda erta tong otadi va kechasi bilan daydigan yoshlar uyga qaytishdan oldin nonushta uchun paydo boʻlishadi. Shurrosli shokolad mastlikni oldini olish uchun samarali vosita hisoblanadi. Churros bilan shokolad uchun katta talab Ispaniyada 1-yanvar erta tongda kuzatiladi.

Churroslarni shokoladga botirish anʼanasi nafaqat ispanlar tomonidan, balki shokoladli churroslar Janubiy Amerikaning koʻplab ispan tilida soʻzlashuvchi mamlakatlarida mashhur, Yaponiya va Indoneziyada ham bu taom sotiladigan kafelar ochilgan.

Manbalar

Havolalar 

 ABC: Ispaniyaning eng yaxshi churreriyalari )
Lugovo marilari

Lugovo Marilar (Shimoliy-sharqiy Marilar; lugovo-Mari tilida Oliyk Mari) — marilarning eng katta etnolingvistik guruhi.

Aholisi 
Ularning soni qariyb 400 ming kishini tashkil etadi, asosan Mariy El (294,3 ming kishi) va Kirov viloyatida (taxminan 20 ming kishi) yashaydilar.

Sharqiy Marilar bilan birgalikda ular „Lugovo-Sharqiy Marilar“ umumlashgan etnik guruhini tashkil qiladi. Yagona lugovo Mari tili saqlanib qolgan. 2002-yildagi Butunrossiya aholini roʻyxatga olish maʼlumotlariga koʻra, Rossiyadagi 604,298 marilardan 56,119 kishi (shu jumladan, Mariy Elda 52,696) (yoki ularning 9 foizi) oʻzlarini Lugovo (Lugovo-sharqiy) Marilar deb bilishgan, ulardan „Lugovolik Marilar“ (oliyk Mariy) — 52 410 kishi, aslida „Lugovo-sharqiy Marilar“ sifatida — 3333 kishi, „Sharqiy Marilar“ (Sharqiy (Ural) Marilar) sifatida — 255 kishini tashkil qiladi. Va bu oʻzlarini xalqning yagona nomi — „Marilar“ deb atovchi mustahkam anʼana (sodiqlik) deganidir.

Baʼzi maʼlumotlarga koʻra, Lugovo (Lugovo-sharqiy) Marilarining soni 700 000 dan ortiq boʻlgan Marilardan 580 000 kishini tashkil qiladi (ularning 80% dan ortigʻi).

Etnonimi 
Lugovo Cheremis etnonimi rus tilidan olingan. Qadimgi rus anʼanalariga koʻra, Volganing pastki chap qirgʻogʻi aholisi Lugovo odamlari deb atalgan.

Tarixi 
Etnografik guruhning shakllanishi IX—XVI asrlarda Marilarning ixcham aholi punkti zonasida, asosan Bolshaya Kokshaga va Vyatka daryolari oraliqlarida sodir boʻlgan. Uning asosini Vetlujsko-Vyatka daryosi oraligʻida joylashgan va oʻzlarini daryolar nomi bilan tanishtirgan hududiy birlashmalar tashkil qilgan. Asrlar davomida birgalikda yashash jarayonida Udmurt va Komi, shuningdek, tatarlar, chuvashlar va ruslar bilan yaqin aloqalar taʼsirida togʻ Marilaridan ajralib turadigan umumiy til, iqtisodiy faoliyat, tirikchilik, turmush tarzi, psixologik tuzilish, mentalitet xususiyatlari rivojlangan.

Marilar Volga va Vyatka irmoqlari boʻylab janubi-gʻarbdan shimoli-sharqqa tomon Vetlujsko-Vyatka daryo oraliqlariga joylashar ekan, mahalliy etno-hududiy guruhlarning shakllanishi sodir boʻldi. XIV-XV asrlarda Oltin Oʻrda va Qozon xonligi maʼmuriyati Lugovo Marilar oʻrtasida oʻzining siyosiy va iqtisodiy taʼsirini kengaytirishga intilib, ular oʻrtasida oʻrnatilgan iqtisodiy aloqalar, madaniy va maishiy xususiyatlardan kelib chiqib, ularni 3 ta maʼmuriy-soliq hududiy tuzilmalariga (daruga) kiritdi: Galisiya, Alat va Arsk. Ularning har biri yuzlab volostlarga boʻlingan boʻlib, ularning hududiy mikroguruhlari mavjud boʻlgan.

Yana qarang 
 Lugovo Marilarning samoviy xotinlari — 2012-yilgi rus filmi, Lugovo Marilarning hayoti, urf-odatlari, marosimlari va anʼanalarini koʻrsatadi; faqatgina Mari tilida suratga olingan.

Manbalar

Adabiyotlar 
 Марийцы луговые // Энциклопедия Республики Марий Эл / Отв. ред. Н. И. Сараева. — Йошкар-Ола, 2009. — С. 522—523. — 872 с. — 3505 экз. — ISBN 978-5-94950-049-1.
Lugovo Marilari
Guchjen

Guchjen (anʼanaviy xitoycha chíči, mashq líēng, pinyin gǔzhēng) — anʼanaviy xitoycha cholgʻu asbobi. Tsitras oilasiga tegishli, Koto va sisyantsin bilan bogʻliq. Torlat soni va tor ushlagichining dizayni bilan oxirgisidan farq qiladi.

Zamonaviy guchjen 21-25 torlar soni bilan yarim doira shaklida. Anʼanaga koʻra, torkar ipakdan qilingan, ammo zamonaviy musiqachilar metalldan foydalanishni afzal koʻradilar (yuqori registr torlari uchun poʻlat va bosh torlar uchun mis bilan oʻralgan poʻlat).

Asbobda turli yoʻllar bilan chalinadi, koʻpincha torning tarangligi chap qoʻl bilan sozlanadi, oʻng qoʻl esa ilgaklanib, tovush chiqaradi. Baʼzi ijrochilar oʻng qoʻlning barmoqlariga biriktirilgan plektrlardan foydalanadilar.

Havolalar 
  Guzheng — Chinese Zither 
Musiqiy asboblar alifbo tartibida
Musiqa asboblari
Xitoy musiqa asboblari
Xordofonlar
Damaru

Damaru (sanskr. ररर) yoki Damra Hindiston va Tibetda qumsoat shaklida kichik ikki membranali nogʻora. Buddist Vadjrayan anʼanasida va hinduizmning ayrim shakllarida (Shakti, shivaizm) marosim musiqa asbobidir.

Bu nogʻora odatda yogʻochdan qilindi. Uning balandligi bir necha dyuymdan bir necha futgacha oʻzgarib turadi. Unda bir qoʻl bilan oʻynaladi. Tovush, asosan, damarning tor qismiga oʻralgan ip yoki teri shnuriga biriktirilgan toʻplar tomonidan chiqadi. Bundan tashqari, ovoz ishlab chiqarishda shnurda bogʻlangan tugunlar ishtirok etishi mumkin. Biror kishi bilagining toʻlqinli harakatlaridan foydalanib, barabanni silkitganda, toʻp (yoki toʻp) damarning har ikki tomoniga ham uriladi. Ushbu musiqa asboblari kichik oʻlchamlari tufayli har qanday  sayohatchi  musiqachilar tomonidan ishlatiladi. Bundan tashqari, Tibet buddizmining marosim amaliyotida ham qoʻllaniladi.

Damaru odatda Hindistonning barcha qitʼalarida yaxshi tanilgan. Shivaitlar orasida Nataraja deb nomlangan Shiva shakli bilan bogʻliq boʻlib, ularning ramzi hisoblanadi. Toʻrt qoʻlli Nataraja, damaruni, tandava kosmik raqsini ijro etayotganda, yuqori oʻng qoʻlida ushlab turadi. Damaruning asl tovushi (zarur) ifodalanadi deb hisoblanadi. Sanskritning barcha tovushlari Damarudagi Shiva oʻyinining tovushlaridan kelib chiqqanligi haqida afsonalar mavjud. Ushbu nogʻoraning janglari dunyoni yaratishda kuchlarning ritmini anglatadi va uning ikkala yarmi erkak (lingam) va ayol (yoni) boshlanishini ifodalaydi.

Va bu qismlarning aloqasi hayotning tugʻilish joyidir.

Havolalar 
 Статья о дамару на сайте «Музыкальные Культуры Мира».
Musiqiy asboblar alifbo tartibida
Hind musiqa asboblari
Shivaning xususiyatlari
Nog'oralar
Membranofonlar
Buddist ibodat ob'yektlari
Tinch okeanining shimoli-g'arbiy oshxonasi

Tinch okeanining shimoli-gʻarbiy oshxonasi - Oregon, Vashington va Alyaska shtatlarining Shimoliy Amerika oshxonasi, shuningdek, Britaniya Kolumbiyasi va janubiy Yukon Osiyo va indey anʼanalarning sezilarli taʼsiri bilan mintaqaning etnik tarkibini aks ettiradi. AQShning boshqa mintaqalaridan kuzatilgan sezilarli darajadagi migratsiya tufayli afro-amerikaliklar tomonidan olib kelingan janubiy oshxonalar, shuningdek, Kaliforniyadan ispaniyalik muhojirlar tomonidan olib kelingan meksika-amerika oshxonalarining taʼsirini kuzatish mumkin.

Sietldagi Payk-pleys-bozori, Portlend va Vankuver, Britaniya Kolumbiyasi bilan bir qatorda ushbu oshxona uslubi bilan ajralib turadi. The New York Times sobiq restoran tanqidchisi Frenk Bruni 2011-yil iyun oyida Sietl haqida shunday yozgan edi: „Men lokavorizmning bu yerdagidek juda ajoyib (baʼzan kulgili) koʻrinishini yoki bu yerdagi kabi boy dividendlar olib kelishini, asosan, agar siz baliqli taomlarni yoqtirsangiz, Amerika Qoʻshma Shtatlarining boshqa biron bir burchagi yoki qismida tasavvur ham qilishim qiyin“.

Mahsulotlar va taomlar 
Jeyms Bird zamonaviy Tinch okeani shimoli-gʻarbiy oshxonasiga katta taʼsir koʻrsatdi. Oregon shtatida tugʻilgan, oshpaz, oshpazlik kitobi muallifi va ommaviy axborot vositalarining mashhur shaxsi boʻlgan Bird yangi taʼmga urgʻu beradigan oddiy pishirish usullarini qoʻllab-quvvatladi. Uning falsafasi ushbu mintaqaning oziq-ovqat mafkurasi uchun hamoxanglikni — mahalliy mahsulotlar, barqaror manbalar va organik boshqaruvni oʻrnatdi.

Qizil ikra, qisqichbaqasimonlar va boshqa yangi dengiz mahsulotlari, ov goʻshti, masalan, bugʻu, vapiti yoki karibu goʻshti, yovvoyi qoʻziqorinlar, rezavorlar, mayda mevalar, kartoshka, karam va paporotnik va hatto yosh choʻchqa oʻti kabi yovvoyi oʻsimliklar mahalliy mhasulotlar hisoblanadi. Kedr doskalarida grilda baliq dudlash yoki dengiz mahsulotlarini pishirish bu oshxonada tez-tez ishlatiladigan usullardir. 1980-yillardan beri shimoli-gʻarbiy oshxonada mahalliy pivo va sharobdan foydalanishga urgʻu berilgan.

Odatda yaxna, yangi tayyorlangan mahsulotlarga urgʻu beriladi, lekin oshxonaning boshqa uslublaridan farqli oʻlaroq, har bir taom uchun turli xil retseptlar mavjud va hech biri boshqalarga qaraganda koʻproq yoki kamroq toʻgʻri deb hisoblanmaydi. Bu baʼzi oziq-ovqat yozuvchilarini bu soʻzning anʼanaviy maʼnosida „oshxona“ ekanligiga shubha qilishiga olib keldi.

Shimoli-gʻarbiy mintaqadagi koʻplab oziq-ovqat doʻkonlari va oziq-ovqat yuk mashinalari termoyadroviy oshxonaga ixtisoslashgan boʻlib, masalan, menyuda Pulkogi burritoslari, qattiq qovurilgan sushi rulolari, koreys takolari va yaponcha hot-doglarni oʻz ichiga oladi.

Manbalar

Havolalar 

 Celebrating Food and Wine in the Northwest NPR’s Weekend Edition Sunday 1-13-2008 (mp3 audio)
Bekzod Abdurahmonov

Bekzod Mahamadjonovich Abdurahmonov (1990-yil 15-martda) — oʻzbek erkin kurashchisi, 2014-2018-yillarda Osiyo oʻyinlari ikki karra chempioni, ikki karra Osiyo chempioni, jahon chempionati sovrindori, 2016-yil Rio-de-Janeyrodagi Olimpiya oʻyinlari ishtirokchisi sanaladi hamda Tokio Olimpiadasining bronza medali sovrindori. Keyinchalik sport sohasidagi yutugʻi tufayli Oʻzbekiston Respublikasida xizmat koʻrsatgan sportchi va „Shuhrat“ medali bilan taqdirlangan.

Tarjimai hol 
U 1990-yil Toshkentda tugʻilgan. 2012-2013- yillarda xalqaro New-York Atletic janglarida 4-oʻrinni egallagan. 2014-yilda u Deyv Shuls xotirasiga bagʻishlangan turnirning kumush medali va Osiyo oʻyinlari chempioni, shuningdek, jahon chempionatining bronza medali sovrindori boʻldi. 2015-yil Bokudagi Oltin Gran-pri finalida gʻalaba qozondi.

2016-yilda u tailandlik Padipat Vantavong, latviyalik Albert Yurchenko, avstriyalik Amirxon Visalimov, qirgʻizistonlik Sayakbay Usupov va ispaniyalik Taymuraz Friyevni magʻlubiyatga uchratib, Rio-de-Janeyro Olimpiya oʻyinlariga yoʻllanmani qoʻlga kiritdi. Ammo 1/8 finalda rossiyalik Aniuar Geduyevga, uchinchi oʻrin uchun kurashda ozarbayjonlik Jabroil Gasanovga yutqazib, finalga chiqa olmadi.

2018-yil Budapeshtda oʻtkazilgan erkin kurash boʻyicha jahon chempionatida Abdurahmonov ikkinchi bronza medalini qoʻlga kiritdi.

Manbalar 

Shuhrat medali sohiblari
Toshkentda tugʻilganlar
Yashayotgan insonlar
1990-yilda tugʻilganlar
15-martda tugʻilganlar
Oʻzbekiston kurashchilari